JohanHeinsen/ENO huggingface dataset:
Viborger Samler, 1849-01-09
Jndenlandske Efterretninger. Rigsforsamlingen. Grundtvigs Forslag undergik da i Løverdags den Skjæbne, som det ikke kunde undgaae. Med inderlig Bevægelse udtalte den gamle Skjald sin dybe Forbittrelse over de gruelige Vaabenstilstande, og over den Skuffelse, som Foraarets lyse Forhaabninger havde lidt ved Sommerens og Høstens Begivenheder, men det Middel, hvorved han vilde raade Bod paa Ulykken, at Rigsforsamlingen skulde udtale det Ønske, at Regjeringen, uden frugtesløse Fredsunderhandlinger, vilde anvende hele Rigets Styrke til snarest muligt at undertrykke det slesvig-holsteenske Oprør og skaffe Danmark fuld Raadighed over Hertugdommet Slesvig som det gamle Sønderjylland. – var, som enhver fornuftig Mand af sig selv maa kunne indsee saa fortvivlet, og videre Forhandling om det saa betænkelig, at Rigsforsamlingen med fuld Føie benyttede sin Ret til uden Forhandling at afvise det, uden at lade sig henrive af det Jndtryk, som Grundtvigs Ord ligesaa vist gjorde paa Forsamlingen selv, som paa de talrigt tilstedeværende Tilhørere. Forslaget herom stilledes af Otterstrøm og bifaldtes med 103 St. mod 28. – J det næste Møde, som holdes paa Tirsdag, forekommer først den lille Søværnepligtsplacat, og derpaa Withs Andragende, at den Blaunfeldt-Dahle rupske Adresse til Forsamlingen skal indsendes til Regjeringen som et Vidnesbyrd om Folkets Stemning. (Fdl.)"Depart. Tid." indeholder en allerhøieste Jnstruction, hvorefter Generalprocureur Etatsraad Algreen-Ussing sig udi Generalprocureur-Embedet skal rette og forholde.
Viborger Samler, 1849-01-09
Hvad der har forsinket Ordningen af Postgangen gjennem Hertugdømmerne saalænge, er vor Regjerings bestemte Vægring ved umiddelbart at forhandle med den oprørske Fælledsregjering, saa at alle Underhandlinger ere blevne førte gjennem den tydske Commissair, Hr. Sted mann. Nogle Postembedsmænd, der skulle være behjælpelige med Expeditionen i Hamborg, ere allerede fra Kjøbenhavn afgaaede dertil. – Den Porto, der skal erlægges for danske Breves Befordring gjennem Hertugdom merne, bliver forholdsviis billig, 2 1/2 Sk. Courant for hvert Brev. Brevene frankeres fra begge Sider til Kolding.
Viborger Samler, 1849-01-09
Angaaende Ordning af de under Krigsministeriet henlagte Forretninger, der ere inddeelte i 4 Afdelinger, er under 31te Decbr. emaneret en Bekjendtgjørelse: 1ste Afd. (Directionen for Armeens Personale) forestaaes af Oberstlieutenant i Generalstaben, C. J. v. Flensborg, R. af D., som Directeur. Til Chef for 2den Afd. (Armeens Jntendantur) er udnævnt Etatsr. C. F. A. Wachs, R. af Db., og ham adjungeret som Committeret Krigsraad K. Christensen, R. af D., for i Chefens Forfald og paa dennes Vegne at udføre alle ved Jntendanturen forefaldende Forretninger paa eget An- og Tilsvar. 3de Afd. (Directionen for Armeens Materiel) forestaaes af Oberst a la suite i den kgl. Artilleribrigade, L. J. F. v. Key per, R. af D. og Domd., som Directeur. 4de Afd. (Armeens Revisionsvæsen) forestaaes af Generalkrigscommissair J. Torp, R. af D. og Domd., som Generaldecisor. Cheferne ere, under Ansvarlighed til Krigsministeren, bemyndigede til at afgjøre enhver af de dem underlagte Sager, og stiles Meddelelser og Andragender fra andre Auctoriteter eller Private til den paagjeldende Afdeling, forsaavidt de ikke bør eller ønskes foredragne, Krigsministeren selv.
Viborger Samler, 1849-01-09
J Jndenrigsministeriet er ifølge allerh. Resolution af 8de Decbr. ansat følgende Personale: 1ste Departement: Directeur, forhenv. Departementschefunder Justitsministeriet, Justitsr. C. F. Simony. 1ste Departementscomptoir. Comptoirchef og Departementssecretair, forhenv. Comptoirchef under Justitsministeriet, Cancelir. C. B. A. Dahl. 1ste Fuldmægtig, forhenv. Fuldm. under Justitsministeriet C. M. Møller, 2den: forhenv. Fuldm. under Generaltoldkammeret J. C. Møller, 3die forhenv. Cancellist under Justitsministeriet, Kammerj. J. T. V. Bauditz, 4de: forhenv. Cancellist under Justitsministeriet C. Fischer. Registrator: forhenv. Copiist under Generaltoldkammeret L. Bisserup. 1ste Cancellist: Cand. jur. A. F. Bülow, 2den: Cand. jur. J. A.F. Bagger, 3die Cand. jur. C. Vedel. 1 Assistent. – 2den Departement: Directeur, forhenv. const. Committeret under Rentekammeret, Justitsr. F. A. Ebbesen. Landvæsens comptoiret. Comptoirchef og Departementssecretair, forhenv. Comptoirchef under Rentekammeret, Etatsr. A. de Fine Skibsted. 1ste Fuldm.: forhenv. Fuldm. under Rentekammeret, Secretair V. Jacobsen, 2den Fuldm.: . . . . . 3 Assistenter. Veicomptoiret, Comptoirchef og Departementssecretair.
Viborger Samler, 1849-01-09
forhenv. Comptoirchef under Rentekammeret, Kammerr. C. C.P. Blechingberg. Fuldm.: forhenv. Fuldm under samme Collegium H. J. Høegh. 1 Assistent. Matriculcomptoiret: Comptoirchef og Departementssecretair, forhenv. Chef for Rentekammerets Matriculcomptoir, Landinspecteur C. V. Balslov. 1ste Fuldm. . . . . . 2den forhenv. Fuldm. under Rentekammeret C. V. Leuning. 1ste Revisor: Justitsr., Stiftslandinspecteur Lund, 2den: Justitsr., Landinspecteur Jørgensen. Registrator, forhenv. gaaeret Volontair under Rentekammeret, Landmaaler Christiren. - 3die Departement: Directeur, forhenv. Committeret under Rentekammeret, Justitsr. L. P. Larsen. Domainecomptoiret: Comptoirchef og Departementssecretair, forhenv. Comptoirchef under Rentekammeret, Kammerr. C. G. Korn. 1ste Fuldm.: forhenv. Fuldm. under samme Collegium, Kammerassessor C. L. Bruun, 2den: forhenv. Fuldm. under samme Collegium J. T. Christensen. 3 Assistenter. Forst- og Jagtcomptoiret: Comptoirchef og Departementssecretair, forhenv. Comptoirchef under Rentekammeret, Kammer-, Forst- og Jagtjunker F. F. F. Wimpsen. Fuldm.: forhenv. Fuldm under samme Collegium, Capitain N. C. Krarup. 1 Assistent. Archivcomptoiret, Comptoirchef og Archivar: forhenv. Chef for Kamrenes forenede Archivcomptoir under Rentekammeret, Kammerr. Rosenstand-Goiske. Fuldm.: forhenv. Fuldm. under samme Comptoir C. Munch. Jndenrigsministeriets Secretariat: Secretair, hidtilv. Auscultant i Rentekammeret, Kammerj. C. S. Heltzen. Sportelcasserer og Regnskabsfører, forhenv. gaaeret Volontair under Rentekammeret, Secretair Raphael Wulff. 11 Assistent. - Det islandske Departement: Directeur, forhenv. Fuldm. i Rentekammerets danske Secretariat, Justitsr. Brynjolf Pietursson. Expeditionscomptoiret: Comptoirchef og Departementssecretair, forhenv. gaaeret Volontair under Rentekammeret, Kammerr. O. Stephensen. Fuldm. forhenv. Cancellist under Justitsministeriet C. S. Leuning. 2 Assistenter. Revisionscomptoiret: Comptoirchef, forhenv. Comptoir chef under Rentekammeret, Kammerr. H. P. Koefoed. Fuldm.: forhenv. Fuldm. under samme Collegium N. Secher. 1 Assistent.
Viborger Samler, 1849-01-09
Jfølge den offentliggjorte Regnskabsoversigt over Stats Jndtægterne og Udgifterne 1847, oversteeg Jndtægterne det Anslaaede med 1,600,000 Rbd., hvoriblandt Told- og Consumtionsintraderne for Danmark med 477,000 (4,015,000 istedetfor 3,538,000), Toldintraderne for Hertugdømmerne med 175,000 (1,417,000 istedetfor 1,242,000 Rbd.); Øresunds- og Strømtoldsintraderne med c. 400,000 (2,232,000 istedetfor 1,832,000 Rbd.); Stempelpapirsintraderne med 190,000 685,000 istedetfor 495,000 Rbd.)Men vare Jndtægterne rigelige, saa have Udgifterne ogsaa været overordentlig store. Til Kongens Udgifter og Apanager er opført 1,200,000 Rbd., derhos er der forskudt mere end tilbagebetalt paa Apanager, Gager og Pensioner 244,000 Rbd., og der er udgivet extraordinairt 550,000 mere end anslaaet (1,350,000 istedetfor 800,000 Rbd.); hvormeget der af disse tvende Poster, tilsammen næsten 800,000 Rbd., falder paa Hofferne, kan ikke sees af Regnskabsoversigten. Til Militairetaterne er forbrugt 4,452,000 Rbd., altsaa 100,000 Rbd. mere end anslaaet; Pensionsvæsenet har medtaget 1,217,000, eller omtrent 50,000 Rbd. mere, og Naadesdepartementet 289,000 Rbd. eller 45,000 Rbd. mere end opgivet i Budgettet. Til Renter og Afdrag paa Statsgjælden er der udgivet c. 5,249,000 Rbd. eller 149,000 Rbd. mere end Budget summen. Af nogle Oversigten tilføiede bemærkninger sees, at der d. 31te Decbr. 1847 henlaae i RendsborgsFinantshovedkasse og Statsgjældskasse halvtredie Million Rigsdaler, foruden 75,000 Rbd. i Kasserne i Lauenborg; heraf er i de 3 første Maaneder af 1848 inddraget 779,000 Rbd.; der er altsaa gaaet tabt c. 1,800,000 Rbd. Desuden fandtes ved Mønten i Altona ved Udgangen af 1847 en Beholdning af 1,136,000 Rbd., lægges denne Sum til de 1,800,000 Rbd., bliver det saaledes næsten 3 Millioner Rbd., som den afgaaede Finantsbestyrelse har efterladt i Oprørernes Hænder. (Fdrl.) Som vi erfare er det bestemt, at tre til fire af Linie bataillonerne skulle omorganiseres til Jægerbatailloner, da Begivenhederne tilfulde have viist til hvor stor Nytte denne Vaabenart er i Krigstid. (Flvp.)
Viborger Samler, 1849-01-09
Efter Forlydende har Regjeringen efter Jndenrigsministerens Jndstilling besluttet at nedsætte en Commission, bestaaende af Statsraad, By- og Herredsfoged Meincke i Stege og Kammerraad, Landinspecteur Balsløv for at undersøge Eieren af Marienborg paa Møen, Hofjægermester P. Tuteins formeentlig lovstridige Forhold med Hensyn til Bondejords Benyttelse. At Hr. Tutein har benyttet Bondejord paa lovstridig Maade er flere Gange offentlig blevet omtalt, men han er visselig langt fra den eneste Godseier, om hvem dette med Føie kan siges. Tvertimod, hvis det er Jndenrigsministerens alvorlige Hensigt ikke blot strengt at overholde Landbolovgivningen men ogsaa at revse de alt begaaede Overtrædelser af samme, saa maa en god Deel af vore store Godseiere være forberedt paa Undersøgelser og Retsforfølgelser. (Forl.)
Viborger Samler, 1849-01-09
Af Laugene i Kjøbenhavn tæller Skomagernes de fleste Mestere (677), og Snedkernes de fleste Svende (1045). Det hele Antal af Mestere og Jnteressentere beløb 6086, Svende 7165 og Drenge 2423, lægges hertil aparte Arbeiderne og de faste Folk, bliver hele Antallet 17,397.
Viborger Samler, 1849-01-09
En forhenv. Tøimagersvend i Kbhavn er ved Criminal og Politiretten bleven idømt 6 Aars Forbedringshuusarbeide for en saa afskyelig Forbrydelse mod sine tvende Døttre, Smaapiger paa 8 og 14 Aar, at vi ikke ville nævne den. (Fdl.) Natten til sidste Fredag udbrød Jld i Stedet Nr. 423. i Klærkegaden, der eies af Viinhandler Christensen i Læderstræde; men ved hurtig tilillende Hjelp blev den snart dæmpet, uden at synderlig Skade anrettedes. Der synes at være flere mistænkelige Omstændigheder tilstede ved denne Leilighed, navnlig befandtes der ved Politiets Ankomst at være Jld paa tvende forskjellige Steder, nemlig deels paa 1ste Sal, hvor en Snedker og en Væver boede, i nogle Brædder, der laa paa Gangen udenfor Snedker værkstedet, og deels i Træværket under Taget. (Fdl.)J Fredags Eftermiddag mellem Kl. 3 og 4 udbrød atter Jld i Kjøbenhavn, der let under andre Omstændigheder, kunde være bleven farlig. Det var nemlig paa 4de Sal. i et meget stærkt beboet Sted – alene i Forhuset boe over 30 Familier - paa Christianshavn (Amagergade Nr. 315. og 16, der eies af Skomagermester Almind). Da Beboerne af den Leilighed, hvori Jlden opkom, vare fraværende, maatte Husets øvrige Beboere, der mærkede Uraad, sprænge Døren til Leiligheden, hvor de nu fandt Gulvet i en Stue brændende, men ved hurtig trufne Foranstaltninger lykkedes det dog at faae Jlden slukket, uden at Assistance fra Brandvæsenets Side blev anvendt. Det er senere oplyst, at et Barn havde i Forældrenes Fraværelse fyrret stærkt i Kakelovnen og var derefter gaaet ud, samt at der omkring Kakelovnen havde været stablet endeel Brænde. Herfra antages nu Jlden at hidrøre, idet Kakelovnen har antændt Brændet og dette derefter Gulvet. (Bl. T.)Et Almeenvæbnings Selskab har i den sidste Tid dannet sig i Kjøbenhavn under Oberstlieutenant Fibigers Anspicier og har til Hensigt at virke for Folkevæbningen, navnlig ved at modarbeide prange Anskuelser derom. Deels ved Brochurer, deels ved et offentlig Organ vil Selskabet udbrede sine Anskuelser, der sikkert deles af mange iblandt Folket, navnlig af Kjøbstædernes Beboere. (Fp.)
Viborger Samler, 1849-01-09
Generaldecisoren, Etatsr. Brink=Seidelin ankom den 30te Decbr. Eftermiddag meget uventet til Roeskilde Amtstue, hvor han suspenderede eller dispenserede Amtsforvalteren, Kammerraad Mynster, optællede de forefundne, som det siges, meget betydelige contante Beholdninger og overgav disse samt Amtstuens fremtidige Bestyrelse til sin medhavende Secretair, Rentekammerfuldmægtig, Kammerjunker Halling, der saaledes nu er constitueret Amtsforvalter i Roeskilde og rimeligviis snart vil blive virkelig ansat. Kammerraad Mynster er forøvrigt almindelig antaget for en endog meget formuende Mand, og det tør ansees for utvivlsomt, at det paa ingen Maade vil falde ham vanskeligt at dække den Mangel, hans Kasse mulig maatte have Rimeligviis er der imidlertid end ikke nogen saadan Mangel tilstede, da det kuns skal være en langvarig Uorden og Uefterrettelighed i hans Embedsførelse, der skal have nødsaget Regjeringen til efter gjentagne Klager og gjentagne forgjeves Advarsler at skride til denne strænge Forholdsregel mod ham. Hans store contante Beholdning skal man end ikke have kunne indsende, fordi det ikke skal have kunne sees, for hvilke Kasser de vare indkomne eller til hvilke de skulde indsendes. En ny Klage over ham, formeentlig fra Banken, skal forresten nærmest have foranlediget vor nye Finantsminister, til at befale dette Skridt, der forøvrigt forlængst baade skal have været fordret og have været forudseet fra andre Sider. (Folket.)
Viborger Samler, 1849-01-09
Rygtet om at den ondartede Lungesyge ogsaa skulde have viist sig blandt noget Qvæg i Stalden ved Røiels Bom paa Kbhavns Amt, har ved den stedfundne Undersøgelse viist sig at være ugrundet. Hvis Sygdommen ikke tidligere, for man fra det Offentliges Side kjendte dens Existents, er bleven udbredt i en videre Omkreds, saa er det at haabe, at de trufne Foranstaltninger ville standse dens Udbredelse. (Fdl.) - Det idag modtagne senere Numer af Fdrl." beretter desværre, at Sygdommen nu ikke blot har grebet saaledes om sig paa Gaarden Faurholm, at rimeligviis hele dennes Qvægbesætning maa offres, men der har ogsaa viist sig mistænkelige Symptommer paa et Par Steder i Omegnen. Ulykken er, at det Qvæg, der rimeligviis har forplantet Smitten hertil fra Skaane, alt blev indført i afvigte Maimaaned, uden at Regjeringen eller de offentlige Autoriteter erholdt nogen Underretning derom før i Efteraaret.
Viborger Samler, 1849-01-09
Helsingør. Efterat det var blevet bekjendt her i Byen, at Statsraad, Borgermester Stenfeldts Ansøgning om Afsked allernaadigst var bevilget, besluttede en betydelig Deel af Byens Borgere og nogle Embedsmænd at hædre ham med et Beviis paa Anerkjendelse af hans mangeaarige (35) Virksomhed i Communen, og lode ham saaledes ved en Deputation Nytaarsdag overrække en Sølv Theemaskine. Alle Sogne langs med Vesterhavet, fra Nips (RibeAa til Vid-(Tønder- Aa og noget ind i det Frisiske skal være fastbesluttede paa at danne en fuldkommen Landstorm. De mandlige Beboere skulle allerede have ladet sig inddroullere fra 16 til 40 Aars Alder og have forsynet sig med forskjellige Vaaben og holde Vagt ved alle Kirkeklokker, ventelig Nat og Dag. At vore behjertede Kyst boere saaledes have væbnet sig, er meget priseligt, men deres Beslutning er kun at holde sig passivt og naar de (Dvk.) angribes, da at forsvare sig.
Viborger Samler, 1849-01-09
Jfølge en Correspondentefterretning fra Flensborg til Bladet "Folket", søge de flensborgske Præster at undertrykke ethvert Spor af Dansk Sindelag og Tænkemaade, og holde ugentlig politiske Forsamlinger hos Provst Volquarts, hvori flere forskjellige slesvigholst. Coryphæer deeltage. For enkelte af Medlemmerne have disse Forsamlinger imidlertid ikke udelukkende en politisk Tendents. Forleden benyttede nemlig f. Ex. Advocat Bremer denne Leilighed til at fortsætte sine i Kirkeder afbrudte Elskovseventyr med Frue, hvis værdige Mand saavel fra Prædikestolen som i private Kredse vedbliver at drive sit landsforræderiske Spil.
Viborger Samler, 1849-01-09
Flensborg, den 28de Decbr. Da det Rygte bliver stedse almindeligere, at de danske Tropper fra Als og Jylland rykke ind i Slesvig paa Nytaarsdag, saa har dette Rygte, hvor meget der end paa den anden Side taler derimod, dog allarmeret det hertugelige Hof paa Graasteen, der som bekjendt kun ligger 2 Miil fra Als og er udsat for det første Overfald. – Som Følge heraf kom Hertugen med hele Familie og Bagage fra Graasteen herigjennem i Tirsdags (2den Juledag) og skyndte sig sydpaa. Den hertugelige Familie har saaledes ikke kunnet holde nogen rolig Julefest, da man naturligviis om Mandagen har havt saare trault med at pakke sammen. Medens denne hertugelige Juleflugt saaledes her i Byen har vakt megen Munterhed i alle trofaste Cirkler, staaer Slottet Graasteen atter øde og tomt og oplives kun af de natlige Spøgelser, som pleie at omsvæve Hertugen i hans tunge Drømme. (Dv.)
Viborger Samler, 1849-01-09
Fru Arnemann i Altona er af General Bonin fra Dronningen af Preussen bleven overleveret en Guldmedaille, som et Anerkjendelsestegn for den udmærkede Omhu, hun og flere Damer havde viist de saarede preussiske Krigere. Et Antal Sølvmedailler er i samme Anledning af Generalen bleven uddeelt til Damer i Altona, Rendsborg og Slesvig. Landsforsamlingens Møde i Slesvig den 30te Decbr. bivaanedes af Hertuginden og Prindsesserne af Augustenborg samt af Hr. Stedmann.
Viborger Samler, 1849-01-09
Jfølge en Artikel fra Rendsborg i "Hmb. Corspd., dat. 29de Decbr., fortæller man der, i Anledning af Underhandlingerne, at man igjen tænker paa et neutralt Slesvig, adskilt fra Holsteen; hvilket, tilføies der, dog ikke er umuligt." Man stoler forresten paa Bunsen og Sammer, og paa at den danske Gesandt Reventlow ikke skal høre til de store Genier", "at Treschow er en tør Jurist, og at Orla Lehmann vil ikke gaae til London."
Viborger Samler, 1849-01-09
Trods nedenstaaende, af "Børsenhalle af 6te Januar øste Efterretning, maae vi dog bestride dens Ægthed: Øen Als's Rømning synes at bekræftes; ogsaa en fra Slesvig tilbagevendt Altonaer fortæller, at man i Hovedqvarteret i Slesvig havde talt om Øens Romning som om et ubestrideligt Factum."Et Brev fra Slesvig (Dat. mangler) paastaaer, at Danmark skal have erklæret at ville som Basis for Freden indrømme Slesvig en Art Selvstændighed, saaledes nemlig: at dette Hertugdømmes Jndvaanere skulle bidrage, efter Folkemængdens Antal til den danske Statsgjæld, tilden danske Hær og til den danske Civilliste, samt at Slesvigs Stænder skulle disponere over de øvrige Jndtægter. Derhos skal dette saakaldte selvstændige Slesvig afspærres ved en Toldgrændse ved Eideren fra Holsten, saaledes som det ogsaa vil beholde sin Toldgrændse ved Kongeaaen.
Viborger Samler, 1849-01-09
"Børsenh." Slesviger=Corresponden, melder under 4de Jan., at paa Grund af Efterretningen om at Freden med Danmark skal sluttes paa Grundlaget af en tilsyneladende Selvstændighed for Slesvig, altsaa med andre Ord paa Grundlaget af en Adskillelse fra Holsteen, er der i Slesvig afholdt en almindelig Borgersamling og i samme besluttet en, øieblikkelig med mange Underskrifter forsynet, Adresse til det tydske Rigsministerium imod et saadant Project. Forsamlinger i samme Øiemeed forestaae i Land communerne.
Viborger Samler, 1849-01-09
Aarhuus, den 6te Januar. Vor By har i disse Dage, over Kjøbenhavn, været gjæstet af en Plattenslaaer i det Store, som, efterat have udøvet endeel Bedragerier, pludselig igjen er forsvunden. Han udgav sig for en riig Nordmand fra Trondhjem, som var kommen hertil for at udsøge sig en Landeiendom, og som, under Paaskud af at han hver Dag ventede Penge fra Norge, erholdt temmelig betydelige Summer tillaans paa flere Steder, hvilket saameget lettere skeete, da han optraadte som en overordentlig elegant og fiin Mand, til hvem man absolut maatte have Tiltro. Da et nyt stort Bedrageri ikke rigtigt vilde slaae an, fandt han det klogest at absentere sig, for at prøve sin Lykke andre Steder heri Landet. Vi advare vore Landsmænd for denne i høi Grad farlige Person. – Kort efterat Fyrren var forsvunden, indløb hertil Brev fra Kjøbenhavn, hvori man anmodedes om at tage sig iagt for den omhandlede Bedrager, der formodentlig ogsaa vilde indtræffe hertil. Denne Advarsel kom desværre netop for sildigt. Aarh. Av.) Netto-Jndtægten af den i Søndags Aftes her i Viborg 11te Bataillons Musikpersonale med Understøttelse af Dilettanter givne Concert til Fordeel for Saarede og Qvæstede af nævnte Bataillon, beløb henimod 80 Rbd.
Viborger Samler, 1849-01-09
AVERTISSEMENTS.
Viborger Samler, 1849-01-09
Bekjendtgjørelse. Remontecommissionen opholder sig, for at gjøre Jndkjøb af Cavallerieheste: J Randers fra 12te til 21de Januar 1849. J Aarhuus fra 22de til 28de Januar 1849. Da Hestene strax skulde tages i Brug, maa de være i kraftfuld Foderstand, stærke af Been, af Alder 5 a 6 Aar og af Størrelse 10 Qvarteer, 1 a 3 Tom., foruden disse Egenskaber maae Hestene, for at ventes antagne, have en til deres Bestemmelse svarende Bygning, rene Been, samt et godt, lige og let Fodskifte. Heste af enhver Farve kjøbes, men ingen magre Heste. – Sælgerne forpligtes til at indestaae for alle usynlige Feil, saasom: Koller, Ange og Krybbebiden, m. m. Kolding, i Remonte-Commissionen, den 21de Decbr. 1848. Bardensleth. Düring. Rosenkrantz.
Viborger Samler, 1849-01-09
Tirsdagen den 2den Januar er der paa Veien fra Bogtrykkeriet til Ørum tabt en Brunnels Herre-Støvle. For Tilveiebringelsen loves en passende Douceur, naar Støvlen afleveres paa Bogtrykkeriet.
Viborger Samler, 1849-01-09
Det os tilstillede anonyme Jnserat med OverskriveDrøm af en Frilodsmand, kan ikke ventes indført i Avisen forinden Jndsenderen træffer nærmere Aftale med Red.
Viborger Samler, 1849-01-09
(Næste Avis udgaaer paa Torsdag.) Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-01-11
Viborg. StiftsTidende. Forsendes med Brevposten i Danmark og Hertugdømmerne. Torsdagen den 11. Januar 1849. 77 Aarg. Nr. 7.
Viborger Samler, 1849-01-11
Udenlandske Efterretninger. Frankerig. J Nationalforsamlingens Møde den 2den Januar antoges den vigtige Forandring i Forsamlingens Reglement, at for Fremtiden skulle alle Lovforslag, saaledes som i det engelske Parlement, underkastes før et ForSlags definitive Antagelse en tre Gange forangaaende Discussion og en tre Gange stedfindende Afstemning. Man troer ved denne Forandring i Reglementet at undgaae de Ulemper, som Eetkammersystemet fører med sig. Det vækker i Paris stor Opsigt, at Thiers, medens han paa Nytaarsdag kun lod sig indskrive hos Præsiden, ten, personlig besøgte General Cavaignac. Mange Officierer have udtalt deres Misfornøielse over at GeneralChangarnier har tituleret Præsidenten "Monseigneur Det er iøvrigt paafaldende i høi Grad, at de fleste Stats embedsmænd, den større Deel af Hærens Officerer og alle Officierer af Nationalgarden – flere tusinde - begave sig Nytaarsdag fra Præsidentens Palads til General Cavaignaes beskedne Bopæl. Denne almindelige, ikke befalede, ikke fremkaldte Hylding, der ydedes Generalens Fortjenester, maa have været ham særdeles smigrende. Keiserdømmet Østerrig. Den 7de Armee Bulletin af 29de Decbr. bragte tilligemed den officielle Stadfæstelse af Raabs Besættelse ved det 1ste og 2det keis. kgl. Armeecorps ogsaa Besættelsen af Kormend ved det under Grev Nugent staaende 12000 Md. stærke Corps og dettes Forening med Hovedhæren under Fyrsten af Windischgratz, hvorved Operationslinien concentreres imod Pesth, og Fjenden blev tvungen til at trække sig tilbage imod Kommorn og Ofen. Ogsaa fra det siebenbürgenske Corps vare indløbne gunstige Beretninger, ifølge hvilke de ungarske Jnsurgenter overalt jagedes paa Flugten og vare ilede tilbage til Ungarn. De keiserlige Tropper forfulgte Flygtningerne, der betegnede deres Tilbagetog ved skjændige Grusomheder. Jusurgenterne havde ødelagt alle romanske Landsbyer og hængt 32 Romaner. Dette skrækkelige Syn forbittrede i den Grad Seierherrerne, at man befrygtede de værste Repressalier.